《春望诗》
南北朝·宗懔

日暮春台望，徙倚爱馀光。都尉新移枣，司空始种杨。

一枝犹桂馥，十步有兰香。望望无萱草，忘忧竟不忘。

作者简介：（约500—约563）北周人，原籍南阳涅阳，八世后，子孙移居江陵，字元懔。少聪敏好学，乡里号为“童子学士”。梁武帝普通中，为湘东王萧绎兼记室，转刑狱，仍掌书记。历临汝、建成、广晋等令。萧绎镇荆州，为别驾。及萧绎(元帝)即位，以为尚书郎，封信安县侯。累迁吏部尚书。元帝承圣三年，江陵没，入北周。孝闵帝拜为车骑大将军、仪同三司。明帝即位，与王褒等在麟趾殿刊定群书。有《荆楚岁时记》及文集。